stanford-oval/wikipedia huggingface dataset:
Shadowhunters
Jaksot > Kausi 1 (2016)

| Jakso | Nimi (USA) | Nimi (Suomi) |
| --- | --- | --- |
| 101 | The Mortal Cup | Kuolonkuppi |
| 102 | The Descent Into Hell Isn't Easy | Laskeutuminen Helvettiin Ei Ole Helppoa |
| 103 | Dead Man's Party | Kuolleen Miehen Juhla |
| 104 | Raising Hell | Nouseva Helvetti |
105: Moo Shu to Go
| 106 | Of Men and Angels | Miehistä Ja Enkeleistä |
| 107 | Major Arcana | Johtava Arcana |
| 108 | Bad Blood | Pahaa Verta |
| 109 | Rise Up | Nouse Ylös |
| 110 | This World Inverted | Tämä Maailma Käännettynä |
| 111 | Blood Calls to Blood | Veri Kutsuu Verta |
112: Malec
| 113 | Morning Star | Aamutähti |
Jaksot > Kausi 2 (2017)

| Jakso | Nimi (USA) | Nimi (Suomi) |
| --- | --- | --- |
| 201 | This Guilty Blood | Tämä Syyllinen Veri |
| 202 | A  Door Into the Dark | Ovi Pimeyteen |
| 203 | Parabatai Lost | Parabatai Hukassa |
| 204 | Day of Wrath | Vihan Päivä |
| 205 | Dust, and Shadows | Sumua Ja Varjoja |
| 206 | Iron Sisters | Rautasisaret |
| 207 | How Are Thou Fallen | Kuinka Olet Kaatunut |
| 208 | Love is a Devil | Rakkaus On Paholainen |
| 209 | Bound by Blood | Veren Sitomat |
| 210 | By the Light of Dawn | Aamunkoiton Valossa |
| 211 | Mea Maxima Culpa' | Suurin Vikani |
| 212 | You Are Not Your Own | Et Ole Omasi |
| 213 | Those of Demon Blood | Ne Joilla On Demonin Verta |
| 214 | The Fair Folk | Reilu Kansa |
| 215 | A Problem of Memory | Muistin Ongelma |
| 216 | Day of Atonement | Sovituspäivä |
| 217 | A Dark Reflection | Tumma Heijastus |
| 218 | Awake, Arise, or Be Forever Fallen | Herää, Nouse Tai Ole Ikuisesti Langennut |
| 219 | Hail and Farewell | Terveisiä Ja Hyvästi |
| 220 | Beside Still Water | Hiljaisen Veden Äärellä |
Jaksot > Kausi 3 (2018-2019)

| Jakso | Nimi (USA) | Nimi (Suomi) |
| --- | --- | --- |
| 301 | On Infernal Ground | Helvetti Maan Päällä |
| 302 | The Powers That Be | Voimia Jotka Ovat |
| 303 | What Lies Beneath | Mitä Alapuolella On |
| 304 | Thy Soul Instructed | Sinun Sielusi Opasti |
| 305 | Stronger Than Heaven | Vahvempi Kuin Taivas |
| 306 | A Window Into an Empty Room | Ikkuna Tyhjään Huoneeseen |
| 307 | Salt in the Wound | Suolaa Haavassa |
| 308 | A Walk in Darkness | Kävely Pimeässä |
| 309 | Familia Ante Omnia | Perhe Ennen Kaikkea |
310: Erchomai
| 311 | Lost Souls | Kadonneet Sielut |
| 312 | Original Sin | Perisynti |
| 313 | Beati Bellicosi | Siunatut Soturit |
| 314 | A Kiss from a Rose | Suudelma Ruususta |
| 315 | To the Night Children | Yön Lapsille |
| 316 | Stay With Me | Pysy Kanssani |
| 317 | Heavenly Fire | Taivaallinen Tuli |
| 318 | The Beast Within | Sisäinen Peto |
| 319 | Aku Cinta Kamu | Minä rakastan sinua |
| 320 | City of Glass | Lasikaupunki |
| 321 | Alliance | Liittouma |
| 322 | All Good Things... | Kaikki hyvät asiat... |
Juoni

Clary Fray odottaa kovasti 18-vuotissyntymäpäiviään. Hän käy haastattelussa Brooklynin taideakatemiaan ja pääsee sisään. Hän juhlistaa sisäänpääsyä yhdessä ystävänsä Simonin kanssa. Eräänä iltana Clary, Simon ja Maureen ovat ulkona viettämässä aikaa ja Clary törmää vaaleaan komistukseen, joka tuntuu hämmentyvän siitä, että Clary näkee hänet. Clary seuraa merkillistä poikaa klubille ja tulee todistaneeksi väkivaltaisen taistelun. Samaan aikaan Luke tutkii yhdessä Vargasin kanssa "demonisia murhia", joissa ihmisistä on viety veret. Kun Claryn äiti siepataan, Clary turvautuu uuteen tuttavuuteensa Jaceen selvittääkseen missä hänen äitinsä on ja mikä ihme onkaan Muutoksen malja. Clary saa selville, että hänen äitinsä on piilottanut velhon avulla hänen muistojansa ja yhdessä Jacen kanssa Clary menee tapaamaan Magnusta, joka ei tunnu pystyvän auttavaan tyttöä tarpeeksi. Clary haluaa itsepintaisesti selvittää mitä hänen äitinsä on häneltä salannut ja vastoin muiden tahtoa hän menee tapaamaan Hiljaisia veljiä, joilla on kykyjä kaivaa muistoja esiin. Luukaupungissa Clary saa tietää, että pelätty ja vihattu Valentine Morgenstern on hänen isänsä. Simon ei tunnu hyväksvän Claryn uusia ystäviä ja hän on koko ajan napit vastakkain Jacen kanssa. Simon kidnapataan vampyyrien toimesta ja Clary ystävineen rientää pelastamaan poikaa. Kaikki ei ole kuitenkaan hyvin. Pelastuttuaan Simon alkaa nähdä kummallisia hallusinaatioita eikä tunnu olevan oma itsensä. Pian selviää, että hän on muuttumassa vampyyriksi ja Claryn on tehtävä suuri päätös, antaako ystävänsä kuolla vai muuttua kuolemattomaksi. Instituuttiin saapuvat Lightwoodien vanhempien lisäksi Lydia Branwell, jota Alec alkaa liehitellä taatakseen suvullensa mainetta. Jacen ja Alecin välit kiristyvät samaan aikaan kun ihmissudet kokoontuvat selvittääkseen miten suojella itseään Valentinelta. Simon syntyy vampyyrina eikä tunnu aluksi hyväksyvän itseään laisinkaan. Valentine pitää Claryn äitiä vankinaan ja pudottaa jo ihastuneille Clarylle ja Jacelle pommin, että he olisivat molemmat hänen lapsiaan. Lydian ja Alecin on määrä mennä naimisiin, mutta Magnus pyyhältää paikalle juuri parahiksi hämmentääkseen Alecia, ja Alec tekee päätöksen, joka ei miellytä hänen vanhempiaan. Jace tapaa taas kuolleeksi luulleen isänsä, joka onkin Valentine ja Luke ottaa johtoonsa Brooklynin ihmissusilauman. varjometsästäjät kiristävät Camillen kertomaan mystisestä kirjasta, mutta kaikki ei mene putkeen. Valentine ilmestyy uhkailemaan varjometsästäjiä ja saa houkuteltua murtuneen Jacen mukaansa Claryn huutaessa vastalauseita.
Näyttelijät > Päähenkilöt

Clary Fray (Katherine McNamara) on pian 18 vuotta täyttävä taiteellinen lahjakkuus, joka haaveilee pääsystä Brooklynin taideakatemiaan. Pian hän huomaa, että hänessä on paljon muutakin erityistä kuin pelkkä piirtämisen taito.
Jace Wayland (Dominic Sherwood) on komea ja nokkava varjometsästäjä, joka on kuuluisa taistelutaidoistaan. Jace ei tunnu haluavan päästää ketään lähelleen, mutta punahiuksinen kipakka Clary murtaa hänen suojamuurinsa pala kerrallaan. Jace ja Alec ovat toistensa parabataita.
Alexander "Alec" Lightwood (Matthew Daddario) on varjometsästäjä ja Jacen parabatai. Hän on omistautunut täydellisesti omalle työlleen ja pitää kaikkea Instituutin ulkopuolista ylimääräisenä häiriötekijänä, kuten myös Clarya.
Isabelle "Izzy" Lightwood (Emeraude Toubia) on Alecin flirttaileva ja leikittelevä sisko, joka on myös varjometsästäjä. Hän ottaa Claryn siipiensä suojaan. Isabelle on suorasukainen ja rento persoona, joka ei ota asioita turhan vakavasti.
Luke Garroway (Isaiah Mustafa) on Brooklynin poliisi, joka tutkii sarjan alusta asti demonisia murhia yhdessä työtoverinsa kanssa. Hänellä on lämpimät välit Claryn äidin kanssa.
Simon Lewis (Alberto Rosende) on Claryn vähän höpsö paras ystävä, joka ei tunnu pääsevän sinuiksi millään Claryn uuteen elämään ja varjometsästäjäkuvioihin. Pian hänelläkin tulee olemaan suuri rooli yliluonnollisten olentojen maailmassa.
Jocelyn Fray (Maxim Roy) on Claryn äiti, joka on vuosien ajan piilotellut itseään ja tytärtään suurelta uhalta.
Magnus Bane (Harry Shum Jr.) on Brooklynin päävelho, joka ystävystyy varjometsästäjien kanssa ja lähentyy erityisesti Alexanderin kanssa.
Valentine Morgenstern (Alan Van Sprang) on entinen varjometsästäjä, joka sekaantui demonisiin voimiin ja yritti taivuutta koko yliluonnollisten maailman oman tahtonsa alle. Hän on palannut ja koko varjomaailma pelkää mitä seuraavaksi tapahtuu. Valentine haluaa saada käsiinsä Muutoksen maljan, sekä kauan kadoksissa olleen vaimonsa Jocelynin ja hänen tyttärensä.
Hodge Starkwater (Jon Cor) asuu kirouksen takia Instituutissa ja auttaa varjometsästäjiä selvittämään mystisiä tapahtumia.
Näyttelijät > Sivuhenkilöt

Raphael Santiago (David Castro) vampyyri, joka asustelee kaltaistensa tavoin Hotel Dumortissa.
Meliorn (Jade Hassouné) on keiju, johon Isabelle on ihastunut.
Camille Belcourt (Kaitlyn Leeb) on vampyyrien häikäilemtön johtaja.
Maryse Lightwood (Nicola Correia-Damude) on varjometsästäjä, ja Isabellen ja Alecin äiti.
Robert Lightwood (Paulino Nunes) on varjometsästäjä, ja Isabellen ja Alecin isä.
Max Lightwood (Jack Fulton) on Isabellen ja Alecin pikkuveli, joka on aina ongelmissa.
Lydia Branwell (Stephanie Bennett) on varjometsästäjä.
Alaric (Joel Labelle) on Luken oikea käsi.
Susanna Vargas (Lisa Marcos) on Luken työpari.
Tuotanto

Constantin Film AG ilmoitti lokakuussa 2014 Ed Decterin toimivan showrunnerina uudelle The Mortal Instruments -televisiosarjalle. Helmikuussa 2015 Varjojen kaupungit -kirjasarjan luoja Cassandra Clare kertoi Twitter-viestillä uuden sarjan nimen olevan Shadowhunters, eikä aikaisemmin kerrottu The Mortal Instruments.
ABC Family ilmoitti tilanneensa sarjan maaliskuussa 2015. Sarjan kuvakset alkoivat Kanadassa Torontossa keväällä 2015.
Freeform ilmoitti maaliskuussa 2016 tilanneen toisen tuotantokausden, joka esittäminen alkaa tammikuussa 2017. Huhtikuussa 2017 Freeform tilasi kolmannen tuotantokauden.
Kesäkuussa 2018 Freeform lopettavansa sarjan kolmannen tuotantokauden jälkeen, mutta kertoi tilanneensa kaksi ylimääräistä jaksoa joilla sarjan tarina saadaan päätökseen.
Tuotanto > Musiikki

Musikaalisen osuuden sarjaan on luonut Ben Decter. Tunnusmusiikkina kuullaan Ruellen "This is the Hunt", jonka käsikirjoittivat sarjalle Maggie Eckford ja Jeff Bowman. Ruellen kappaleita kuullaan sarjassa useampiakin. Kuten "Storm", "Monsters" ja "War of Hearts".
Shadowhunters (Original Television Series Soundtrack) -niminen EP julkaistiin 21. heinäkuuta 2017 digitaalisesti mm. palveluissa iTunes, Spotify ja Apple Music.
Shadowhunters: The Mortal Instruments -albumi julkaistiin toukokuussa 2018.
Vastaanotto > Katsojaluvut

Sarja on jakanut mielipiteitä kriitikoiden sekä fanien keskuudessa. Kaiken kaikkiaan se on kuitenkin otettu hyvin vastaan toisin kuin aiemmin kirjojen pohjalta tehty elokuva. Ensimmäinen jakso "The Mortal Cup" keräsi katsojia ensi-iltanaan 1,82 miljoonaa ja kipusi arvoasteikolla lukuun 0,8. Katsojamäärät laskivat sarjan loppua kohden.
Vastaanotto > Palkinnot/Ehdokkuudet

| Vuosi | Palkinto | Kategoria | Ehdokkuus | Tulos | Lähteet |
| --- | --- | --- | --- | --- | --- |
| 2016 | BMI Film & TV Awards | BMI TV Music Award | Ben Decter | Voitto |  |
| 2016 | Joey Awards | Nuori näyttelijä 9 tai nuorempi pää/sivuroolissa Draama/Komedia sarjassa | Sofia Wells | Ehdokkuus |  |
| 2016 | MTV Fandom Awards | Paras uusi fandom | Shadowhunters | Voitto |  |
| 2016 | MTV Fandom Awards | Vuoden ship | "Malec" (Magnus ja Alec) | Ehdokkuus |  |
| 2016 | Teen Choice Awards | Choice TV: Läpimurtosarja | Shadowhunters | Voitto |  |
| 2016 | Teen Choice Awards | Choice TV: Läpimurtorooli | Matthew Daddario | Voitto |  |
| 2016 | Teen Choice Awards | Choice TV: Läpimurtorooli | Katherine McNamara | Ehdokkuus |  |
| 2017 | BMI Film & TV Awards | BMI TV Music Award | Trevor Morris | Voitto |  |
| 2017 | GLAAD Awards | Paras Draamasarja | Shadowhunters | Voitto |  |
| 2017 | People's Choice Awards | Paras Sci-Fi/Fantasia TV-sarja | Shadowhunters | Voitto |  |
| 2017 | Teen Choice Awards | Choice TV: Suudelma | "Malec" (Magnus ja Alec) | Ehdokkuus |  |
| 2017 | Teen Choice Awards | Choice TV: Sci-Fi/Fantasianäyttelijä | Matthew Daddario | Ehdokkuus |  |
| 2017 | Teen Choice Awards | Choice TV: Sci-Fi/Fantasianäyttelijätär | Emeraude Toubia | Ehdokkuus |  |
| 2017 | Teen Choice Awards | Choice TV: Sci-Fi/Fantasia-Sarja | Shadowhunters | Ehdokkuus |  |
| 2017 | Teen Choice Awards | Choice TV: Ship | "Malec" (Magnus ja Alec) | Ehdokkuus |  |
| 2017 | Teen Choice Awards | Choice TV: Kesän Näyttelijä | Harry Shum Jr. | Ehdokkuus |  |
| 2017 | Bisexual Representation Award | Paras biseksuaalinen edustus Miessivuroolissa | Harry Shum Jr. | Voitto |  |
| 2018 | GLAAD Awards | Paras Draamasarja | Shadowhunters | Ehdokkuus |  |
| 2018 | Teen Choice Awards | Choice TV: Sci-Fi/Fantasianäyttelijä | Matthew Daddario | Voitto |  |
| 2018 | Teen Choice Awards | Choice TV: Sci-Fi/Fantasianäyttelijä | Dominic Sherwood | Ehdokkuus |  |
| 2018 | Teen Choice Awards | Choice TV: Sci-Fi/Fantasianäyttelijätär | Katherine McNamara | Ehdokkuus |  |
| 2018 | Teen Choice Awards | Choice TV: Sci-Fi/Fantasianäyttelijätär | Emeraude Toubia | Ehdokkuus |  |
| 2018 | Teen Choice Awards | Choice TV: Sci-Fi/Fantasia-Sarja | Shadowhunters | Voitto |  |
| 2018 | Teen Choice Awards | Choice TV: Ship | "Malec" (Magnus ja Alec) | Ehdokkuus |  |
| 2018 | Teen Choice Awards | Choice TV: Pahis | Anna Hopkins | Ehdokkuus |  |
| 2018 | Bisexual Representation Award | Paras biseksuaalinen edustus Miessivuroolissa | Harry Shum Jr. | Voitto |  |
| 2018 | People's Choice Awards | Maratonikatselun ansaitseva TV-sarja 2018 | Shadowhunters | Voitto |  |
| 2018 | People's Choice Awards | Naispuolinen TV Tähti 2018 | Katherine McNamara | Voitto |  |
| 2018 | People's Choice Awards | Miespuolinen TV tähti 2018 | Harry Shum Jr. | Voitto |  |
| 2018 | People's Choice Awards | Sci-Fi/Fantasia-Sarja 2018 | Shadowhunters | Ehdokkuus |  |
| 2018 | People's Choice Awards | Vuoden TV Sarja 2018 | Shadowhunters | Voitto |  |
Aiheesta muualla

Shadowhunters Freeformin sivustolla (Arkistoitu – Internet Archive) (englanniksi)
Shadowhunters Internet Movie Databasessa (englanniksi)
Shadowhunters Netflix.comissa
Vedenalainen kanjoni

Mallikuva, jossa näkyvät vedenalaisen kanjonin osat
Kongon kanjoni Afrikan länsirannikolla on maailman pisin
Vedenalainen kanjoni on merenpohjassa mannerjalustan ja mannerrinteen läpi tunkeva kiilamainen kanjoni. Se on usein kohtisuorassa rantaan nähden, ja sen loppupää on usein viuhkanmuotoinen sedimenttimuodostelma.
Kanjoneita on maailman valtamerten kaikissa osissa yhteensä yli 100 kappaletta. Pisin on 800 kilometrin pituinen, loppupäästään 1,2 kilometrin syvyinen Kongon kanjoni Kongojoen edustalla. Toinen suuri vedenalainen kanjoni on New Yorkin edustalla Hudsonjoesta jatkuva Hudsonin kanjoni.
Vedenalaiset kanjonit ovat saattaneet syntyä vulkaanisen toiminnan ja siihen liittyvien erityisten pohjaa kuluttavien vyörynomaisten, sedimenttejä mukanaan kuljettavien virtausten eli sameavirtojen seurauksena.
Aiheesta muualla

Kuvia tai muita tiedostoja aiheesta Vedenalainen kanjoni Wikimedia Commonsissa
FS Vaudreuil (1870)

| Vaudreuil |
| --- | --- |

Aluksen vaiheet
Rakentaja:  Arsenal de Nantes
Kölinlasku:  24. tammikuuta 1868
Laskettu vesille:  26. elokuuta 1870
Palveluskäyttöön:  1873
Poistui palveluskäytöstä:  27. kesäkuuta 1889
Tekniset tiedot
Uppouma:  1 300 t
Pituus:  62,56 m
Leveys:  10,42 m
Syväys:  4,39 m
Koneteho:  917 hv
Nopeus:  11,3-11,9 solmua
Miehistöä:  154
Aseistus
Aseistus:  6 × 140 mm tykkiä 1 × 40 mm tykki
Vaudreuil oli Ranskan laivaston vuonna 1870 vesillelaskettu Bourayne-luokan aviso, joka luokiteltiin myöhemmin 3. luokan risteilijäksi.
Valmistus

Alus tilattiin Nantesin laivastontelakalta ja sen köli laskettiin 24. tammikuuta 1868. Alus laskettiin vesille 26. elokuuta 1870 ja se otettiin palvelukseen vuonna 1873.
Palvelus

Vaudreuil poistettiin alusluettelosta 27. kesäkuuta 1889, jonka jälkeen se oli ponttoonina sekä hiiliproomuna Lorientissä. Marraskuussa 1915 alus oli majoitusaluksena. Se oli vuonna 1917 saksalaisten sotavankien majoitustilana ennen romuttamistaan.
FS Vauban (1882)

| Vauban |
| --- | --- |


Aluksen vaiheet
Rakentaja:  Arsenal de Cherbourg
Kölinlasku:  helmikuu 1879
Laskettu vesille:  heinäkuu 1882
Palveluskäyttöön:  1885
Poistui palveluskäytöstä:  1905
Tekniset tiedot
Uppouma:  6 112 t
Pituus:  81,09 m (vesiraja)
Leveys:  17,45 m
Syväys:  7,62-7,70 m
Koneteho:  4 400 ihp
Nopeus:  14-14,5 solmua
Miehistöä:  440
Aseistus
Aseistus:  4 × 9,4"/19 Mle 1870 -tykkiä 1 × 7,6" tykki 6 × 5,5" tykkiä 4 × 47 mm tykkiä 12 × 37 mm tykkiä 2 × 14" torpedoputkea
Vauban oli Ranskan laivaston vuonna 1882 vesillelaskettu teräsrunkoinen Vauban-luokan barbetteristeilijä.
Valmistus

Alus tilattiin Cherbourgin laivastontelakalta ja sen köli laskettiin helmikuussa 1879. Alus laskettiin vesille heinäkuussa 1882 ja se otettiin palvelukseen vuonna 1885.
Palvelus

Vauban poistettiin alusluettelosta vuonna 1905.
Hanes–Woolf-yhtälö

Esimerkki Hanes–Woolf-yhtälön kuvaajasta ja siitä saatavasta entsyymikineettisestä informaatiosta
Hanes–Woolf-yhtälö tai Hanes–Wilkinson-yhtälö tai Langmuir-yhtälö on entsyymikineettisissä tutkimuksissa käytetty Michaelis–Menten-yhtälön linearisoitu muoto. Yhtälö on nimetty kehittäjiensä Charles Samuel Hanesin ja Barnet Woolfin mukaan. Hanes–Woolf-yhtälöä käytetään määritettäessä entsyymikineettisiä parametreja Michaelis-vakiota KM ja teoreettista entsyymikatalysoidun reaktion maksiminopeutta Vmax kokeellisista tuloksista.
Hanes–Woolf-yhtälö voidaan johtaa Michaelis–Menten-yhtälöstä, joka on muotoa
Yhtälö käännetään, jolloin se saadaan muotoon
Kun substraattikonsentraatio [S] esitetään [S]/v:n funktiona, saadaan suora. Suoran kulmakerroin on maksiminopeuden käänteisluku, abskissan leikkauspiste on Michaelis-vakion vastaluku ja oordinaatan leikkauspiste on Michaelis-vakion ja maksiminopeuden suhde. Hanes–Woolf-yhtälö ei ole korosta yhtä voimakkaasti alhaisilla substraattikonsentraatioilla saatujen tulosten vaikutusta kuin yleisesi käytetty Lineweaver–Burk-yhtälö. Toinen etu verrattuna Lineweaver–Burk-yhtälöön on se, että se ei ole kaksoiskäänteiskuvaaja. Haittapuolena Hanes–Woolf-yhtälössä on se, että akselit eivät ole toisistaan riippumattomia, vaan molemmissa on substraattikonsentraatio [S]. Riippuvuudesta aiheutuva ongelma on myös kolmannen Michaelis–Menten-yhtälön linearisoinnissa käytetyn menetelmän Eadie–Hofstee-yhtälön haittapuoli.
Vaunulammit

| Vaunulammit |
| --- | --- |
Valtiot:  Suomi
Maakunnat:  Kanta-Häme
Kunnat:  Loppi
Koordinaatit:  60°46′30″N, 24°04′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Turpoonjoen valuma-alue (35.98)
Laskujoki:  oja Viiveriin 
Järvinumero:  35.984.1.015
Mittaustietoja
Pinnankorkeus:  125,4 m 
Rantaviiva:  0,531 km 
Pinta-ala:  0,01321 km² 
 fiVaunulammit 
Vaunulammit ovat Kanta-Hämeessä Lopella olevat kaksi järveä, jotka kuuluvat  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.
Maantiede

Suurempi järvi on pinta-alaltaan 1,3 hehtaaria ja sen pituus on 250 metriä ja leveys 100 metriä. Pienempi lampi on 100 metriä pitkä ja 60 metriä leveä. Järvet ovat kytkettynä toisiinsa kaivetun ojan välityksellä. Ne sijaitsevat Vaunumäen takana olevalla yhteisellä ojitetulla suolla. Suuremman järven luusua sijaitsee sen kaakkoisrannalla, josta saa alkunsa 1,2 kilometriä pitkä oja Viiveriin.
Suuremman järven rantaviiva on 530 metriä pitkä ja sen ranta on pääosin moreenipohjaista metsämaastoa, jota ympäröi hiekkakangas. Järvien rannat ovat soistuneita ja ojitettuja. Rannat ovat rakentamattomia eikä niille johda teitä. Yhdystie 2824 ohittaa järvet etelän puolelta ja yhdystie 2831 haarautuu järvien pohjoispuolelta ohi.
Luonnonhistoria

Jääkauden loppuvaiheessa noin 11 400−11 300 vuotta sitten mannerjäätikön reuna päättyi näillä seuduilla suoraan mereen. Pääjärven muodostumisessa vaikuttaneet jäätiköiden maata kasaavat tapahtumat muodostivat Kolmannen Salpausselän juuri Vaunulammien kohdalle. Jäätikön alta purkautuvat jäätikkövirrat pyyhkäisivät juuri Vaunulammien kohdalta Yoldiamereen ja levittivät soraa, hiekkaa ja savea mukanaan kummallekin sivulleen. Näin ovat syntyneet varsin korkeat Vaunumäen sandurit, jotka reunustavat nykyistä Vaunulammien suoaluetta. Myöhemmin työntyi mannerjään kieleke Vanumäen sanduurin päälle ja kasasi Salpausselän reunamoreenit sulavesiuoman tukkeeksi. Reunamoreenin taakse kertyneet jäätikköjärven vedet purkautuivat mereen Tervalammin kautta.
Kalevalakylä

Kalevalakylä on Kuhmoon rakennettu kalevalainen rakennuskokonaisuus, joka on yksi Kuhmon  matkailunähtävyyksistä. Kalevalan kankaalla toimii myös talvisotamuseo ja luontokeskus Petola.
Ajatus Kalevalakylän rakentamisesta syntyi 1979, kun Kuhmossa mietittiin matkailun kehittämistä. Sijaintipaikkaa harkittaessa ehdotettiin Kuhmon lisäksi myös Ilomantsia ja Hankasalmea, mutta Kalevalakylä päätettiin kuitenkin rakentaa Kuhmoon. Kylä avattiin yleisölle ensimmäistä kertaa 1989, jolloin rakennustyöt olivat hieman kesken. Kylän rakennukset on rakennettu perinteiseen tyyliin hirrestä. Kylässä sijaitsevat Pohjolan taloalue, Väinölän talo, Hogmanin mökki ja Metsolan ansaraitti.
Vastaanottotutkimus

Vastaanottotutkimus eli reseptiotutkimus on viestintätieteiden ja kulttuurintutkimuksen alaisen yleisötutkimuksen 1980–1990-lukujen aikana syntynyt tutkimussuuntaus. Vastaanottotutkimus soveltaa laadullisia (ja usein myös etnografisia) tutkimusmetodeja kulturalistisesta näkökulmasta selvittäessään kuluttajien suhdetta mediamateriaaleihin heidän tekemiensä valintojen, materiaaleille annettujen käyttötarkoituksien ja erilaisten tulkintojen kautta.
Historiaa

Vastaanottotutkimus perustuu brittiläisen sosiologin Stuart Hallin kommunikaatiomalliin, jota hän käsitteli ensimmäisen kerran esseessään Encoding/Decoding. Hall ehdotti uutta massaviestinnän tulkinnan mallia, joka korosti relevantin sisällön aktiivisen tulkinnan merkitystä. Teoria erosi aikaisemmasta näkemyksestä, jonka mukaan media pystyi suoraan aiheuttamaan tietyn reaktion katsojassaan, mutta säilytti kuitenkin käsityksen median roolista yleisöä ohjaavana voimana. Hallin malli perustuu kolmelle keskeiselle lähtökohdalle:
Sama tapahtuma voidaan tulkita monin eri tavoin.
Viesti voidaan lukea useammalla kuin yhdellä tavalla.
Viestin ymmärtäminen voi olla ongelmallinen prosessi riippumatta viestin näennäisestä yksinkertaisuudesta.
Esseessään Hall käsitteli myös ihmisten erilaisia tapoja tulkita mediatekstejä ja esitti kolme mahdollista tulkintamallia. Hall käytti usein televisiota esimerkeissään mediateksteistä. Hän esitti, että vallitseva ideologia on yleensä koodattu viestiin eräänlaiseksi ”suositelluksi tulkintatavaksi”, mutta yleisö ei välttämättä automaattisesti omaksu suositeltua tulkintatapaa. Lukijan, katsojan tai kuuntelijan sosiaalinen tausta voi saada heidät omaksumaan erilaisia tulkintatapoja. Vallitsevaa ideologiaa tukeva tulkinta syntyy niille katsojille, joiden sosiaalinen tausta tukee tätä tulkintaa. ”Sovelletut tulkinnat” taas syntyvät katsojille, jotka kokevat suositellun tulkintatavan ottavan huomioon heidän sosiaalisen asemansa ja ”vastustavat tulkinnat” puolestaan syntyvät katsojille, joiden sosiaalinen tausta on ristiriidassa suositellun tulkintatavan kanssa.
Tämä kolmijako olettaa, että mediateksti itsessään on vallitsevan ideologian väline ja että se pyrkii saamaan lukijat hyväksymään vallitsevan sosiaalisen järjestyksen kaikkine epätasa-arvoisuuksineen ja vähemmän etuoikeutettujen ryhmien sortamisineen. Vastaanottotutkimuksella on juurensa myös käyttötarkoitusten tutkimuksessa, strukturalismissa ja jälkistrukturalismissa.
Viesti ja tulkinta -malli

Kulttuurintutkimuksen kiinnostuksen suuntauduttua mediateksteihin on keskustelu erilaisista tulkinnoista jakautunut kahtia. Näiden kahden vastakkaisen tulkinnan tarkoituksena on selittää eroja viestiin koodatun tarkoituksen, viestille annetun tarkoituksen ja erilaisten yleisöjen viesteille luomien tarkoitusten välillä. Yksi selitysmalleista sijoittaa tulkintatavat ideologiselle janalle ”suositellusta” ”sovellettuun” ja ”vastustavaan”, kun taas toinen luottaa semiotiikan käsitteeseen polysemiasta eli monimerkityksellisyydestä, usein tosin lainkaan mainitsematta loogista vastakohtaansa monosemiaa eli vain yhden tietyn merkityksen olemassaoloa. Usein kumpaakin mallia on käytetty tukemaan yhtä argumenttia, eikä esimerkiksi polysemian ja vastustavan tulkinnan välillä ole tehty selkeää eroa. Kirjallisuudessa esiintyy usein päätelmiä, jotka antavat ymmärtää televisio-ohjelmien laukaisevan useita merkityksiä erilaisissa yleisöryhmissä ja että tällaista ohjelmaa voidaan kutsua polyseemiseksi ja toteutuneita tulkintoja vastustaviksi.